עימאד אבו אל נעאג'

עימאד אבו אל נעאג' (נולד ב-27 בינואר 1967) הוא רופא כירורג פה ולסת ישראלי. מנהל מחלקת כירורגיית פה, פנים ולסתות במרכז הרפואי צפון – פוריה, פרופסור מן המניין קליני בפקולטה לרפואה של אוניברסיטת בר-אילן בצפת.

 קריירה מקצועית 
בוגר תוכנית ההתמחות בכירורגיית פה, פנים ולסתות בקריה הרפואית רמב"ם, אותה השלים בשנת 1994, ועד לשנת 2000 השתתף במספר השתלמויות מתקדמות בשווייץ, גרמניה, בריטניה וארצות הברית.

בשנת 1995 החל את דרכו הרפואית, בקריה הרפואית רמב"ם במחלקת כירורגיית פה, פנים ולסתות. בשנת 2000 קודם לתפקיד רופא בכיר.

בשנים 2005–2006 עבר התמחות על באונקולוגיית ראש-צוואר וניתוחים משחזרים בראש-צוואר במחלקה לכירורגיה פה, פנים ולסתות ופלסטיקה בבית החולים האוניברסיטאי בדיז'ון, צרפת.

אבו אל נעאג' מתמחה בכירורגיה אונקולוגית ובכירורגיה משחזרת של גידולים שפירים וממאירים באזור הראש והצוואר. בנוסף, מטפל במקרים של עיוותים בפנים ובלסתות (לרבות כירורגיה אורתוגנטית ושסעים מולדים) וכן בטראומות מורכבות באזור הפנים.

החל משנת 2014 מנהל את מחלקת כירורגיית פה, פנים ולסתות במרכז הרפואי צפון – פוריה.

 מחקר וקריירה אקדמית 
משנת 2014 משמש אבו אל נעאג' כמרצה בנושא גידולי ראש צוואר וסרטן חלל הפה בפקולטה לרפואה של אוניברסיטת בר-אילן. משנת 2018 משמש גם כסוקר עבודות מחקר לתארים מתקדמים (MSc/PhD) באוניברסיטה העברית בירושלים, בטכניון ובאוניברסיטת בר-אילן.

משנת 2022 מכהן בתפקידי הדרכה והכשרה עבור מנתחים בתחום כירורגיית פה, פנים ולסתות, ראש וצוואר, ב-AO Foundation – ארגון רפואי עולמי הפועל לקידום טיפול במחלות ובעיות של מערכת השלד והשרירים דרך שיפור בטיפול בכירורגיה אורתופדית, טראומה, ותחומים משיקים.

כמו כן אחראי אבו אל נעאג' על תוכנית "אילנות" בפקולטה לרפואה באוניברסיטת בר-אילן, לטיפוח מצוינות אקדמית בקרב הסטודנטים, וכן חבר בוועדת המינויים של הפקולטה.

אבו אל נעאג' פיתח גישה ניתוחית חדשנית לטיפול בשברים קונדילריים במפרק הלסת. מדובר בניתוח לשחזור שבר בגישה פתוחה, תוך שימוש בחתך מינימלי. הקיבוע מבוצע בהתאם לקווי השבר, באופן שמאפשר השבת המבנה האנטומי של העצמות ויוצר יציבות ראשונית – תנאים המסייעים לתפקוד מוקדם ולריפוי יעיל של העצם. בנוסף, במסגרת עבודתו המחקרית בתחום סרטן חלל הפה וראש-צוואר, הוכיח כי יש לבצע ביתור צווארי אלקטיבי גם במקרים שבהם הבדיקה הקלינית אינה מצביעה על גרורות. ממצאים אלו תרמו לשינוי בתפיסה הרפואית, ולמצב בו נחשב ביצוע ביתור צווארי אלקטיבי לפרקטיקה מקובלת, גם כאשר ממצאי הבדיקה הקלינית וההדמיה שליליים. גישה זו מאפשרת לזהות גרורות נסתרות (Occult metastasis) בשלב מוקדם של המחלה – שלב שבו עדיין לא ניתן לאתרן באמצעים הקיימים.

אבו אל נעאג' היה שותף להקמת מעבדת מחקר לחקר סרטן ראש וצוואר, הפועלת במסגרת המחלקה לכירורגיית פה, פנים ולסתות בבית החולים, ומתמקדת בביולוגיה מולקולרית של התא והסרטן. במעבדה מונחים סטודנטים במסלול מחקר ובתארים מתקדמים. כמו כן הוא עוסק במחקר ובפיתוח יישומים רפואיים וטכנולוגיים, בדגש על שילוב של טכנולוגיות מבוססות בינה מלאכותית ברפואה וברפואת שיניים, בהם יישום של טכניקות AI לזיהוי הסתיידויות בעורקי התרדמה ולחישוב הסיכון לשבץ מוחי.

שיתופי פעולה האקדמיים של המחלקה לכירורגיית פה, פנים ולסתות, בהנהלת אבו אל נעאג', הובילו לפרסומים מדעיים משותפים עם גופים אקדמיים ולרישום פטנט על שיטת טיפול חדשנית בסרטן חלל הפה: מדבקה ננו-טכנולוגית המונחת ישירות על פני הגידול ומשחררת תרופה באופן ממוקד.

אבו אל נעאג' כתב והשתתף בחיבורם של למעלה מ-120 פרסומים מדעיים המבוססים על מחקרים רבים בתחום המדע הקליני והבסיסי. זכה במספר מלגות מחקר תחרותיות, בארץ ובעולם, בהן של האקדמיה לתזונה ודיאטטיקה בארצות הברית, תוכנית קמין של רשות החדשנות, משרד המדע והטכנולוגיה, המשרד לפיתוח הנגב והגליל ועוד.

כמו כן מרצה אבו אל נעאג' בכנסים מקצועיים בארץ ובעולם ומנחה בסדנאות לימוד בתחומו.

 פרסומים נבחרים 
 מאמרים אקדמיים בכתבי עת מקצועיים 
 Lin S, Levin L, Emodi O, Abu El-Naaj I, Peled M. Etodolac versus dexamethasone effect in reduction of postoperative symptoms following surgical endodontic treatment: a double-blind study. Oral Surgery, Oral Medicine, Oral Pathology and Endodontics 2006; 101(6):814-817.
 Shtenberg Y, Goldfeder M, Prinz H, Shainsky J, Ghantous Y, Abu El-Naaj I, Schroeder A, Bianco-Peled H. Mucoadhesive alginate pastes with embedded liposomes for local oral drug delivery. Int J Biol Macromol. 2017 Dec 29;111:62-69
 Ghantous Y, Akrish S, Leiser Y, Abu El-Naaj I. The possible role of human papillomavirus infection in the prognosis of oral squamous cell carcinoma in a northern Israel population. Israel Medical Association Journal. 2018 Mar 1; 20(3):155-160.
 Sudri S, Allon I, Kaplan I, Hirshberg A, Fixler D, Abu El-Naaj I. Gold-nanoparticles reflectance discriminates benign from malignant salivary gland neoplasms. J Clin Med. 2025 Mar 1; 14(5):1672.
 Ghantous Y, Mozalbat S, Nashef A, Abdol-Elraziq M, Sudri S, Araidy S, Tadmor H, Abu El-Naaj I. EMT Dynamics in Lymph Node Metastasis of Oral Squamous Cell Carcinoma. Cancers (Basel). 2024 Mar 18;16(6):1185. doi: 10.3390/cancers16061185. ; PMCID: PMC10968900.
 Sudri S, Pharayra M, Ghantous Y, Abu El-Naaj I, Laviv A. Pediatric Maxillofacial Infections During COVID-19: What Have We Learned? J Oral Maxillofac Surg. 2024 Aug;82(8):976-983. doi: 10.1016/j.joms.2024.04.017. Epub 2024 Apr 25. .
 Sudri S, Shitrit S, Ben Amy DP, Dahoud WA, Laviv A, El-Naaj IA. Pediatric Trauma During COVID-19: What Have We Learned? J Oral Maxillofac Surg. 2024 May;82(5):546-553. doi: 10.1016/j.joms.2024.02.001. Epub 2024 Feb 13. .
 Joachim MV, Shemesh H, Araidy S, Laviv A, Abu El Naaj I. [The connection between oral and maxillofacial surgeons' experience and dental implant angulation]. Refuat Hapeh Vehashinayim. 2023 Feb;40(5):35-43, 55.
 Mohana, A., Bar, O., Porat Ben Amy, D., Abdelraziq, M., & Abu El-Naaj, I. (2023).Key Findings and Experience in the Management of Juvenile Recurrent Parotitis with Sialoendoscopies - A Retrospective Study. Applied Sciences (Switzerland), 13(19), Article 10780.
 Zohud O, Midlej K, Lone IM, Nashef A, Abu-Elnaaj I, Iraqi FA. Studying the Effect of the Host Genetic Background of Juvenile Polyposis Development Using Collaborative Cross and Smad4 Knock-Out Mouse Models. Int J Mol Sci. 2024 May 27;25(11):5812. doi: 10.3390/ijms25115812.
 ספרים 
 Joachim M.V., Brosh Y., Abdelrazik M., Abu El-Naaj I., Laviv A. Pre operative soft tissue thickness influences the alternation of soft tissue movement in orthognathic surgery. BP International 2024.
 פעילות ציבורית 
אבו אל נעאג' חבר באיגודים מקצועיים רבים, בהם ההסתדרות לרפואת שיניים בישראל, ההסתדרות הרפואית בישראל, האיגוד הישראלי לכירורגיה של הראש והצוואר, האיגוד הישראלי לכירורגיית פה ולסת, האיגוד האירופי לכירורגיה קרניו-מקסילופציאלית והאיגוד הבינלאומי לכירורגיית פה ולסת.

כמו כן משמש כבוחן בבחינות הרישוי לרפואת שיניים ובחינות המומחיות לכירורגיית פה, פנים ולסתות של משרד הבריאות.

 חיים אישיים 
מתגורר בנופית. נשוי ולו שני ילדים.

 קישורים חיצוניים 
 Imad Abu El-Naaj – פרסומים מדעיים בגוגל סקולר
 פרופ' עימאד אבו אל נעאג' ברשת החברתית לינקדאין

 הערות שוליים 

קטגוריה:סגל בית החולים על שם ברוך פדה
קטגוריה:כירורגיית פה ולסת
קטגוריה:כירורגים ישראלים
קטגוריה:רופאים ערבים ישראלים
קטגוריה:סגל אוניברסיטת בר-אילן: רפואה
קטגוריה:נצרת: אישים
קטגוריה:נופית: אישים
קטגוריה:ישראלים שנולדו ב-1967